**Projekat Obrazovanje za prava deteta**

|  |  |  |
| --- | --- | --- |
| **Opšti podaci o nastavnoj jedinici** | | |
| **Predmet** | **Svet oko nas** | |
| **Naziv nastavne jedinice** | **Stiglo je proleće** | |
| **Razred** | **II** | |
| **Autor nastavne jedinice** | **Marina Cvetković** | |
| **Škola** | **OŠ,,Stefan Nemanja“ Niš** | |
|  | | |
| **Tip časa** | | **obrada** |
| **Nastavne metode** | | **tekstualna, dijaloška, demonstrativna, ilustrativna** |
| **Oblici rada** | | **frontalni, individualni** |
| **Ciljevi** (ukratko navesti ciljeve koji se žele postići navedenim aktivnostima) | | **Upoznavanje sa još jednim godišnjim dobom-prolećem, odlikama i vesnicima proleća, kao i promenama koje ono donosi prirodi, a time i biljkama, životinjama i čoveku;**  **Razvijanje osnovnih pojmova o neposrednom prirodnom okruženju**  **Razvijanje ekološke svesti, estetskih osećanja i ljubavi prema prirodi i njenoj zaštiti;**  **Upoznavanje učenika sa dečjim pravima: pravo na razvoj i opstanak; pravo na slobodu kretanja, školovanje i druženje.** |
| **Ishodi** (taksativno navesti kakve ishode očekujemo posle navedenih aktivnosti, tj. šta će učenici usvojiti/razumeti/osvestiti/uraditi posle aktivnosti) | | **Učenici će saznati i uočiti važne odlike proleća, kao i promene koje ono donosi;**  **Učenici će steći osnovna znanja o dečjim pravima i značaju njihovog poštovanja;**  **Učenici će razviti ekološku svest o značaju očuvanja i unapređenja prirode. Učenici će razviti socijalnu odgovornost.** |
| **Tok časa** (navesti scenario nastavne jedinice, tj. uvodne, centralne i zavrsne aktivnosti. Odrediti i orijentacioni vremenski okvir za aktivnosti – navesti trajanje aktivnosti u minutima) | | ***Uvod***  **-Slušanje kompozicije ,,Prolećna pesma“ST.P.Korunović**  **-Kraći razgovor o slušanoj kompoziciji.**  ***Najava cilja časa:* Stiglo je proleće**  ***Glavni deo***  **-Razgovor o odlikama proleća i zapisivanje tih odlika na tabli.**  **-Čitanje teksta ,,Lastavica Lelica“.**  **-Razgovor o tekstu: Ko je Lelica, odakle se vraća i gde Lelica leti? Da li još neko lelti osim Lelice? Da li Lelica ima svoj dom? Da li mi imamo svoj dom?**  ***Svako ima pravo na svoj dom.***  **-Sa kim Lelica leti? Da li mi imamo svoju porodicu? Da li svi imaju svoju porodicu? *Svako ima pravo da bude sa svojom porodicom.***  **-DŽiv-DŽiv nije išao na jug. Zašto? Po čemu se razlkuje njegov i Lelicin život? Kome je pretila opasnost i od koga? Da li i nama može da preti opasnost? Od koga? Ko može da nam pomogne?**  ***Svako ima pravo na zaštitu. Sva deca su zaštićena od svih oblika nasilja.***  **-Da li Lelica ide u školu? Ko je Verica? Da li mi idemo u školu? *Sva deca imaju pravo na školovanje.***  **-Ko su sve Lelicini prijatelji? Nabroji ih. Da li su oni isti? Po čemu se sve razlikuju? Da li im te razlike ometaju zajedničku igru i druženje?**  ***Bez obzira na različitost svi imaju pravo na drženje uz međusobno poštovanje.***  ***Završni deo***  **-Ilustracija zajedničke igre Lelice sa prijateljima.**  **-Izložba radova.** |
| **Elementi dečjih prava u nastavnoj jedinici** (detaljno navesti šta su sve elementi koji ukazuju na dečja prava/o u određenoj nastavnoj jedinici, na koje sve načine nastavna jedinica podstiče učenike da razmišljaju o dečjim pravima) | | **Učenici će zahvaljujući ovoj nastavnoj jedinici uočiti da svi imaju pravo na razvoj i opstanak. Shvatiće da bilo ko gde živi ima pravo na slobodu. Bez obzira na različitost svi imaju pravo na druženje i treba da poštuju jedni druge. Osećanja mogu biti drugačija od naših ali treba poštovati inerese i potrebe drugih.** |
| **Materijal (**taksativno navesti materijale koji se koriste za realizaciju nastavne jedinice, a primerak svakog materijala dostaviti u prilogu). | | **-CD kompozicije ,,Prolećna pesma“ ST.P.Korunović**  **-Tekst ,,Lastavica Lelica“-M.Cvetković**  **-listovi za crtanje, bojice** |

**Prilog 1.**

**Lastavica Lelica**

**-M.Cvetković**

**Najzad je došao i taj dan kada se lastavica Lelica vraćala u svoj grad, u svoju ulicu, u svoj dom.**

**Letela je razdragano ispred svojih roditelja, brzo mašući krilima, kako bi što pre stigla. Prijali su joj topli sunčevi zraci i veseli žagor sa zemlje. Još malo i biće! Njen dom, njeno lepo gnezdašce ispod strehe. Videće starog prijatelja vrapca Dživ-Dživa. Uh, ala će se ispričati! Kakve mu je sve novosti s juga donela! A ujedno će i ona saznati da li je zima bila hladna? Da li mu je pretila opasnost od mačora gadna?**

**Toliko je Lelica imala pitanja... Da li je Verica porasla i da li joj je knjižica puna petica!? Da li još uvek lepo boji!? Da li je naučila preko 100 da broji!?**

**Letela je Lelica razdragano dok je opojni miris rascvetalog drveća dopirao do nje. Osmehivala se svim leptirićima i livadi sa cvetićima.**

**Čekalo je gnezdo porodicu lastavica. Ali gle, pa tu je još jedno gnezdašce! Lelica dobi i novu drugaricu, lastavicu Cicu. Sada su svi tu. Okupilo se društvo staro: vrabac Dživ-Dživ, devojčica Verica, nova lastavica Cica i Lelica. Ala je tu bilo priče...**